Sign in / Join .st0{fill:#34437F;} .st1{fill:#878787;} Friday, November 5, 2021 ikteb hawn… Fittex 27,000 persuna diġà ħadu t-tilqima tal-influwenza Minn Claudio Coleiro November 3, 2021 Claudio Coleiro Ġurnalist Sal-bieraħ, kienu ħadu t-tilqima tal-influwenza madwar 27,000 persuna. Ħabbar dan id-Deputat Prim Ministru u Ministru għas-Saħħa Chris Fearne fil-ħin tal-mistoqsijiet parlamentari. Huwa qal li din is-sena ninsabu f'sitwazzjoni fejn qed isiru żewġ kampanji ta' tilqim fl-istess ħin, waħda għat-tilqim tal-influwenza u l-oħra għat-tilqim bil-booster kontra l-Covid-19. "Dan ifisser li r-riżorsi qed nużawhom kemm għall-influwenza kif ukoll għall-Covid-19," qal Fearne. Huwa semma li fl-aħħar jiem beda jingħata wkoll it-tilqim tal-influwenza lil tfal ta' taħt it-12-il sena mill-kliniċi tas-Saħħa f'Raħal Ġdid, il-Mosta u l-Floriana fil-jiem tas-Sibt u l-Ħadd. Spjega li fl-ewwel tmiem il-ġimgħa minn meta beda jiġi offrut dan is-servizz lit-tfal, kien hemm madwar 2,000 tifel u tifla li ħadu t-tilqima. Dwar il-booster, il-Ministru Fearne qal li sa issa madwar 75% tal-persuni li għandhom aktar minn 70 sena ħadu l-booster kontra l-Covid-19. Artiklu preċedenti Jibda x-xogħol fuq il-bandli u spazju miftuħ tal-Imdina Artiklu li jmiss Mediċina ġdida għal persuni bid-dijabete tat-tip 2